**Spoločné stretnutie s pani riaditeľkou**

Naša pani riaditeľka, Mgr. Júlia Špilárová, si pozvala v mesiaci máj členov žiackeho parlamentu do svojej kancelárie na krátku debatu, v rámci ktorej si navzájom vymenili informácie o tom, ako funguje žiacky parlament, aké má kompetencie v rámci školy, pýtala sa členov parlamentu, s akými problémami sa stretávajú v jednotlivých triedach. Od členov parlamentu si vypočula pripomienky ohľadom fungovania školy, pýtala sa ich, čo im na škole chýba, čo by zmenili, prípadne čo by uvítali v rámci vybavenia školy i v rámci vyučovacieho procesu. Vyzvala všetkých členov, aby boli svojim spolužiakom nápomocní, aby sa snažili aj naďalej aktívne pracovať v rámci parlamentu a podieľali sa tak na vytváraní školy priateľskej k deťom.